Motho ya tswang naheng ya ka ntle eo e leng ngwana wa baahi ba naha ya Afrika Borwa mme a le ka hodimo ho dilemo tse 21 a ka etsa kopo ya phemiti ya bodulo ba saruri.
Tshebeletso ena haholoholo ke ya bana ba batswadi ba fumaneng boahi ba naha ka mokgwa wa ho ba naheng dilemo tse itseng tse beuweng . Bana ba baahi ba naha ya Afrika Borwa ka tswalo le ka tlhaho ba tshwaneleha bakeng sa boahi ba naha ya Afrika Borwa mme ha ba lokela ho etsa kopo ya bodulo ba saruri.
Dikopo di ka etswa ofising efe kapa efe ya Ditaba tsa Lehae kapa embasing kapa misheneng wa Afrika Borwa ha o etsa kopo o le mose.
Batswadi ba hao ba ka kotjwa ho romela tiisetso ya thuso ya ditjhelete, mme hona ho tla ya ka mokgwa oo o fumanang tjhelete ka ona.